Plaaslike sanger Roan Ash gekies vir wêreldwye veldtog van Apple Music | 93.7FM Radio
Sy album Whiskey To My Soul is vroeër vanjaar bekend gestel. Dit volg op sy 2015-debuutalbum The Traveller. Hierdie sanger en liedjieskrywer het vele aanhangers gewen toe hy vanjaar op die Suid-Afrikaanse weergawe van Dancing with the Stars ’n pragtige weergawe van sy liedjie If I Ever Saw Heaven opgevoer het.
Bekend vir sy moderne country, blues en folk-styl, het Ash in 2001 kitaar begin speel en in 2006 met optredes begin. Sedertdien het hy die verhoog gedeel met kunstenaars soos Dan Patlansky, Matthew Mole, Jan Blohm, Koos Kombuis, Arno Carstens, Vusi Mahlasela, Glaskas, Klopjag en Robin Auld.
In 2016 het hy die temalied van die rolprent Sy Klink Soos Lente saam met Bouwer Bosch en Dawie de Jager geskryf en opgeneem.
Oor die Country Wide veldtog sê Ash: “Wat ’n ongelooflike eer en voorreg om gekies te word as kunstenaar vir Apple Music se wêreldwye veldtog. Dit is nie elke dag dat ’n Suid-Afrikaanse kunstenaar die geleentheid kry om internasionaal op hierdie platform te verskyn nie. Ek is Apple Music vir ewig dankbaar. ”
Loer hier onder na een van sy treffer musiekvideo’s:- Roan Ash – If I Ever Saw Heaven
« There is a Storm in `n D-cup @ Stellenbosch
Nico Carstens is dalk nie meer met ons nie, maar sy musiek sal veraltyd onthou word »